
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3299 


ΑΠΟΦΑΣΕΙΣ 

Αριθμ. ΠΟΑ. 1157 

Καθορισμός ειδικότερων κανόνων, διοικητικών 
διαδικασιών και των αναγκαίων συνακόλουθων 
μέτρων αυτών για τη διασφάλιση της αποτελε¬ 
σματικής και σύμφωνης εφαρμογής των κανό¬ 
νων δέουσας επιμέλειας που περιλαμβάνονται 
στο Κοινό Πρότυπο Αναφοράς από τα Δηλού- 
ντα Χρηματοπιστωτικά Ιδρύματα δυνάμει των 
εξουσιοδοτήσεων του άρθρου 9 παρ. 7 περίπτ. α' 
του ν. 4170/2013 (Α' 163), του άρθρου πέμπτου 
παρ. 3 του ν. 4428/2016 (Α' 190) και του άρθρου 
τέταρτου παρ. 1 των ν. 4515/2018 (Α' 18) και 
ν. 4516/2018 (ΑΊ 9). 

Ο ΥΠΟΥΡΓΟΣ 

ΚΑΙ Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Του άρθρου 9, παρ. 7, περίπτ α'του ν. 4170/2013 
(Α' 163) «Ενσωμάτωση της Οδηγίας 2011/16/ΕΕ, ρύθ¬ 
μιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις», όπως τροποποιήθηκε, 
συμπληρώθηκε και ισχύει, για την έκδοση απόφασης 
του Υπουργού Οικονομικών, σχετικά με τον καθορισμό 
κανόνων, διοικητικών διαδικασιών και των αναγκαίων 
συνακόλουθων μέτρων αυτών για τη διασφάλιση της 
αποτελεσματικής και σύμφωνης εφαρμογής των κα¬ 
νόνων δέουσας επιμέλειας που περιλαμβάνονται στο 
Κοινό Πρότυπο Αναφοράς από τα Δηλούντα Χρηματο¬ 
πιστωτικά Ιδρύματα σε συνδυασμό με τις διατάξεις του 
Κεφαλαίου Η', Παραρτήματα I και II του ίδιου νόμου. 

β) Του άρθρου πέμπτου, παρ. 3 του ν. 4428/2016 
(Α' 190) «Κύρωση της Πολυμερούς Συμφωνίας Αρμόδιων 
Αρχών για την Αυτόματη Ανταλλαγή Πληροφοριών Χρη¬ 
ματοοικονομικών Λογαριασμών και διατάξεις εφαρμο¬ 
γής», για την έκδοση απόφασης του Υπουργού Οικονο¬ 
μικών, σχετικά με τον καθορισμό κανόνων, διοικητικών 
διαδικασιών και των αναγκαίων συνακόλουθων μέτρων 
αυτών για τη διασφάλιση της αποτελεσματικής και σύμ¬ 
φωνης εφαρμογής των κανόνων δέουσας επιμέλειας που 


περιλαμβάνονται στο Κοινό Πρότυπο Αναφοράς από τα 
Δηλούντα Χρηματοπιστωτικά Ιδρύματα σε συνδυασμό 
με τις διατάξεις του άρθρου τρίτου παρ. 1 και 2 του ίδιου 
νόμου, με τις οποίες προσαρτώνται τα Παραρτήματα I 
και II. 

γ) Του άρθρου τέταρτου παρ. 1 του ν. 4515/2018 
(ΑΊ8) «Κύρωση τουΤροποποιητικού Πρωτοκόλλου της 
Συμφωνίας μεταξύ της Ευρωπαϊκής Κοινότητας και της 
Δημοκρατίας του Αγίου Μαρίνου που προβλέπει μέτρα 
ισοδύναμα με τα θεσπιζόμενα στην Οδηγία 2003/48/ 
ΕΚ του Συμβουλίου για τη φορολόγηση των υπό μορφή 
τόκων εισοδημάτων από αποταμιεύσεις και των κοινών 
δηλώσεων των συμβαλλόμενων μερών και διατάξεις 
εφαρμογής», και ιδίως για την έκδοση κοινής απόφα¬ 
σης του Υπουργού Οικονομικών και του Διοικητή της 
Ανεξάρτητης Αρχής Δημοσίων Εσόδων, σχετικά με τον 
καθορισμό ή την εξειδίκευση κανόνων, τον καθορισμό 
διοικητικών διαδικασιών και τη λήψη των αναγκαίων 
συνακόλουθων μέτρων αυτών για τη διασφάλιση της 
αποτελεσματικής και σύμφωνης εφαρμογής των υποχρε¬ 
ώσεων υποβολής στοιχείων και δέουσας επιμέλειας που 
περιλαμβάνονται στη Συμφωνία και τα Παραρτήματα I 
και II αυτής, καθώς και τις συμπληρωματικές εγγυήσεις 
για την προστασία των δεδομένων που περιλαμβάνονται 
στο Παράρτημα III, όπως η Συμφωνία τροποποιείται με 
το κυρούμενοΤροποποιητικό Πρωτόκολλο, από τα Δη¬ 
λούντα Χρηματοπιστωτικά Ιδρύματα. 

δ) Του άρθρου τέταρτου παρ. 1 του ν. 4516/2018 
(Α' 19) «Κύρωση του Τροποποιητικού Πρωτοκόλλου 
της Συμφωνίας μεταξύ της Ευρωπαϊκής Κοινότητας και 
του Πριγκιπάτου του Λιχτενστάιν που προβλέπει μέτρα 
ισοδύναμα με τα θεσπιζόμενα στην Οδηγία 2003/48/ 
ΕΚ του Συμβουλίου για τη φορολόγηση των υπό μορφή 
τόκων εισοδημάτων από αποταμιεύσεις και των κοινών 
δηλώσεων των συμβαλλόμενων μερών και διατάξεις 
εφαρμογής», και ιδίως για την έκδοση κοινής απόφα¬ 
σης του Υπουργού Οικονομικών και του Διοικητή της 
Ανεξάρτητης Αρχής Δημοσίων Εσόδων, σχετικά με τον 
καθορισμό ή την εξειδίκευση κανόνων, τον καθορισμό 
διοικητικών διαδικασιών και τη λήψη των αναγκαίων 
συνακόλουθων μέτρων αυτών για τη διασφάλιση της 
αποτελεσματικής και σύμφωνης εφαρμογής των υποχρε¬ 
ώσεων υποβολής στοιχείων και δέουσας επιμέλειας που 
περιλαμβάνονται στη Συμφωνία και τα Παραρτήματα I 

και II αυτής, όπως η Συμφωνία τροποποιείται με το κυ- 
ρούμενοΤροποποιητικό Πρωτόκολλο, απόταΔηλούντα 
Χρηματοπιστωτικά Ιδρύματα. 

ε) Του Τροποποιητικού Πρωτοκόλλου (ΕΕ Ε 333 της 
19.12.2015) της Συμφωνίας μεταξύ της Ευρωπαϊκής Κοι¬ 
νότητας και της Ελβετικής Συνομοσπονδίας που προβλέ¬ 
πει μέτρα ισοδύναμα με τα θεσπιζόμενα στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
Ε 385 της 29.12.2004), που κυρώθηκε με τις διατάξεις 
του ν. 3363/2005 (Α' 159). 

στ) Του Τροποποιητικού Πρωτοκόλλου (ΕΕ Ε 268 της 
01.10.2016) της Συμφωνίας μεταξύ της Ευρωπαϊκής Κοι¬ 
νότητας και του Πριγκιπάτου της Ανδόρας που προβλέ¬ 
πει μέτρα ισοδύναμα με τα θεσπιζόμενα στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
Ε 359 της 04.12.2004), που κυρώθηκε με τις διατάξεις 
του ν. 3361/2005 (ΑΊ57). 

ζ) Του Τροποποιητικού Πρωτοκόλλου (ΕΕ Ε 225 της 
19.08.2016) της Συμφωνίας μεταξύ της Ευρωπαϊκής Κοι¬ 
νότητας και του Πριγκιπάτου του Μονακό που προβλέπει 
μέτρα ισοδύναμα με εκείνα που θεσπίζονται στην οδηγία 
2003/48/ΕΚ του Συμβουλίου για τη φορολόγηση των 
υπό μορφή τόκων εισοδημάτων από αποταμιεύσεις (ΕΕ 
Ε19 της 21.01.2005), που κυρώθηκε με τις διατάξειςτου 
ν. 3364/2005 (Α' 160). 

η) Της Συμφωνίας μεταξύ της Ευρωπαϊκής Ένωσης 
και της Γαλλικής Δημοκρατίας για την εφαρμογή, όσον 
αφορά την κοινότητα του Αγίου Βαρθολομαίου, της νο¬ 
μοθεσίας της Ένωσης σχετικά με τη φορολόγηση των 
αποταμιεύσεων και τη διοικητική συνεργασία στον το¬ 
μέα της φορολογίας (ΕΕ Ε 330 της 15.11.2014). 

θ) Του άρθρου 38 και του άρθρου 36 του ν. 4174/2013 
(Α' 170) «Κώδικας Φορολογικής Διαδικασίας και άλλες 
διατάξεις». 

ι) Του άρθρου 66 του ν. 4172/2013 (Α' 167) «Κώδικας 
Φορολογίας Εισοδήματος». 

ια)Των άρθρων 6 έως και 9 του ν. 4151/2013 (ΑΊ03) 
«Ρυθμίσεις για την τροποποίηση και τη βελτίωση συντα- 
ξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομικών», σχετικά με 
τους αδρανείς καταθετικούς λογαριασμούς. 

ιβ)Του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α'94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
άρθρων 1, 2,13,14,17 και 41, όπως ισχύουν. 

2. Το Πρότυπο για την Αυτόματη Ανταλλαγή Πληρο¬ 
φοριών Χρηματοοικονομικών Λογαριασμών του ΟΟΣΑ, 
όπως εγκρίθηκε από το Συμβούλιο του ΟΟΣΑ στις 15 Ιου¬ 
λίου 2014, τροποποιήθηκε τον Μάρτιο 2017 και ισχύει, 
συμπεριλαμβανομένων των Σχολίων του ΟΟΣΑ επί του 
Κοινού Προτύπου Αναφοράς (ΚΠΑ). 

3. Την αριθ. Δ.ΟΡΓ.Α 1036960/10.3.2017 (Β' 968) από¬ 
φαση του Διοικητή της Ανεξάρτητης Αρχής Δημοσίων 
Εσόδων «Οργανισμός της Ανεξάρτητης Αρχής Δημοσίων 
Εσόδων (Α.Α.Δ.Ε.)». 


4. Την αριθ. Δ6Α 1015213 ΕΞ 2013/28.1.2013 (Β' 130 
και Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών» και την αριθμ. 
Δ6Α 1145867 ΕΞ2013/25.9.2013 (Β' 2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της υποπαραγράφου α'της παρ. 3 του 
άρθρου 41 του ν. 4389/2016. 

5. Την αριθ. 1 της 20.1.2016 πράξης του Υπουργικού 
Συμβουλίου (Υ.Ο.Δ.Δ. 18) «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παρ. 10 του άρθρου 41 
του ν. 4389/2016 και την αριθμ. 39/3/30.11.2017 (Υ.Ο.Δ.Δ. 
689) απόφαση του Συμβουλίου Διοίκησης της ΑΑΔΕ 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

6. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

8. Την απόφαση με αριθμό ΥΠΟΙΚ 0010218 ΕΞ 2016, 
(Β' 3696) «Ανάθεση αρμοδιοτήτων στην Υφυπουργό Οι¬ 
κονομικών Αικατερίνη Παπανάτσιου». 

9. Την εισήγηση της Διεύθυνσης ΔΟΣ της ΑΑΔΕ, ως αρ¬ 
μόδιας αρχής, κατά το άρθρο 5 παρ. 1 του ν. 4170/2013, 
κατά το άρθρο δεύτερο παρ. 1 του ν. 4428/2016, και κατά 
το άρθρο δεύτερο, παρ. 1 περίπτ. α'των ν. 4515/2018 
και ν. 4516/2018. 

10. Την εισήγηση του Διοικητή ΑΑΔΕ στον Υπουργό 
Οικονομικών κατά το άρθρο 14, παρ. 2 περίπτ. γ'του 
ν. 4389/2016, που αφορά την έκδοση κανονιστικής πρά¬ 
ξης για την οποία ο Υπουργός έχει αρμοδιότητα ή συ- 
ναρμοδιότητα, σχετικά με την ανάγκη ενσωμάτωσης στο 
κανονιστικό πλαίσιο των ειδικών κανόνων που περιλαμ¬ 
βάνονται στα Σχόλια του ΟΟΣΑ (βλ. ανωτέρω περίπτ. 2), 
προκειμένου να εφαρμοστεί ομαλά και απρόσκοπτα το 
πλαίσιο της αυτόματης ανταλλαγής πληροφοριών χρη¬ 
ματοοικονομικών λογαριασμών. 

11. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού και του προϋπολογισμού της ΑΑΔΕ, 
αποφασίζουμε: 

Άρθρο 1 

Πεδίο εφαρμογής και εφαρμογή γενικού 
αντί καταχρηστικού κανόνα 

1. Όπου στις διατάξεις της παρούσας απόφασης γίνεται 
αναφορά στο Κοινό Πρότυπο Αναφοράς (ΚΠΑ) νοείται το 
Κοινό Πρότυπο Αναφοράς (ΚΠΑ) των Παραρτημάτων I 
και II του Κεφαλαίου Η'του ν.4170/2013 (Α'163),των Πα¬ 
ραρτημάτων I και II των παρ. 1 και 2 του άρθρου τρίτου 
του ν. 4428/2016 (Α' 190), των Παραρτημάτων I και II της 
παρ. 3 του άρθρου 1 τωνΤροποποιητικών Πρωτοκόλλων 

που έχουν κυρωθεί με το άρθρο πρώτο του ν. 4515/2018 
(Α' 18) και του ν. 4516/2018 (Α' 19), των Παραρτημάτων 
I και II της παρ. 3 του άρθρου 1 τωνΤροποποιητικών 
Πρωτοκόλλων που έχουν συναφθεί και ισχύουν μεταξύ 
αφενός της Ευρωπαϊκής Ένωσης και αφετέρου της Ελ¬ 
βετικής Συνομοσπονδίας, του Πριγκιπάτου της Ανδόρας 
και του Πριγκιπάτου του Μονακό, αντίστοιχα. 

2. Οι διατάξεις του άρθρου 38 του ν. 4174/2013 (Α' 170) 
εφαρμόζονται σχετικά με το Κοινό Πρότυπο Αναφοράς 
(ΚΠ Α) σύμφωνα με τα οριζόμενα στην παρ. 1 του παρό¬ 
ντος άρθρου. 

Άρθρο 2 

Ορισμός «Αλλοδαπής Δικαιοδοσίας» 
για την εφαρμογή του Παραρτήματος 5 
του Προτύπου για την Αυτόματη Ανταλλαγή 
Πληροφοριών Χρηματοοικονομικών 
Λογαριασμών του ΟΟΣΑ 

Όπου στις διατάξεις των Παραρτημάτων I και II του 
ΚΠ Α γίνεται αναφορά στον όρο «Αλλοδαπή Δικαιοδοσία» 
νοείται οποιαδήποτε Δικαιοδοσία διαφορετική από τη 
Δικαιοδοσία του Δηλούντος Ελληνικού Χρηματοπιστωτι¬ 
κού Ιδρύματος, δηλαδή οποιαδήποτε Δικαιοδοσία πλην 
της Ελλάδας, σύμφωνα με την παρ. 2 της Εισαγωγήςτου 
Παραρτήματος 5 «Ευρύτερη Προσέγγιση στο Κοινό Πρό¬ 
τυπο Αναφοράς» του Π ροτύπου για την Αυτόματη Ανταλ¬ 
λαγή Πληροφοριών Χρηματοοικονομικών Λογαριασμών 
του ΟΟΣΑ, όπως εγκρίθηκε από το Συμβούλιο του ΟΟΣΑ 
στις 15 Ιουλίου 2014, τροποποιήθηκε και ισχύει. 

Άρθρο 3 

Ειδικότεροι κανόνες και διαδικασίες αναφορικά 
με την εφαρμογή της Ενότητας Β'του Τμήματος 
III του Παραρτήματος I του ΚΠΑ 

Οι κανόνες και οι διαδικασίες που προβλέπονται στην 
Ενότητα Β'τουΤμήματος III του Παραρτήματος I του ΚΠΑ, 
σχετικά με τους Λογαριασμούς Χαμηλότερης Αξίας συ¬ 
μπληρώνονται ειδικότερα ως ακολούθως: 

1. Ως «τρέχουσα διεύθυνση κατοικίας» θεωρείται αυτή 
που είναι η πιο πρόσφατη διεύθυνση κατοικίας που κα- 
ταγράφηκε από το Δηλούν Χρηματοπιστωτικό Ιδρυμα 
όσον αφορά Δικαιούχο Ατομικού Λογαριασμού. Εντού¬ 
τοις, μια διεύθυνση κατοικίας δεν θεωρείται «τρέχουσα», 
αν έχει χρησιμοποιηθεί για σκοπούς αλληλογραφίας και 
η αλληλογραφία έχει επιστραφεί, όπως απεστάλη, ως 
ανεπίδοτη, για άλλο λόγο και όχι εξαιτίας σφάλματος. 
Κατά παρέκκλιση του προηγούμενου εδαφίου, μια δι¬ 
εύθυνση κατοικίας που συνδέεται με έναν λογαριασμό 
που είναι ένας ανενεργός λογαριασμός θεωρείται ως 
«τρέχουσα» κατά τη διάρκεια της περιόδου αδράνειας. 
Ένας λογαριασμός, εκτός από ένα Συμβόλαιο Προσόδων, 
θεωρείται ένας οιονεί «αδρανής λογαριασμός», μη εφαρ- 
μοζομένων σε αυτόν τον λογαριασμό των διατάξεων του 
ν. 4151/2013 (ΑΊ 03), εφόσον: 

(ί) ο Δικαιούχος Λογαριασμού δεν έχει αρχίσει κα¬ 
μία συναλλαγή όσον αφορά αυτόν τον λογαριασμό ή 
οποιονδήποτε άλλον λογαριασμό που τηρεί ο ίδιος στο 
Δηλούν Χρηματοπιστωτικό Ίδρυμα κατά τα προηγού¬ 
μενα τρία (3) έτη, 


(Μ) ο Δικαιούχος Λογαριασμού δεν έχει επικοινωνήσει 
με το Δηλούν Χρηματοπιστωτικό Ιδρυμα που τηρεί τον 
εν λόγω λογαριασμό σχετικά με αυτόν τον λογαριασμό 
ή οποιονδήποτε άλλον λογαριασμό που τηρεί ο Δικαι¬ 
ούχος Λογαριασμού στο Δηλούν Χρηματοπιστωτικό 
Ιδρυμα κατά τα προηγούμενα έξι (6) έτη, και 

(ίϋ) στην περίπτωση ενός Ασφαλιστηρίου Συμβολαίου 
με Αξία Εξαγοράς, το Δηλούν Χρηματοπιστωτικό Ίδρυμα 
δεν έχει επικοινωνήσει με τον Δικαιούχο Λογαριασμού 
που τηρεί τον εν λόγω λογαριασμό σχετικά με αυτόν 
τον λογαριασμό ή οποιονδήποτε άλλον λογαριασμό που 
τηρεί ο Δικαιούχος Λογαριασμού στο Δηλούν Χρημα¬ 
τοπιστωτικό Ιδρυμα κατά τα προηγούμενα έξι (6) έτη. 
Εναλλακτικά, για έναν λογαριασμό, πλην του Συμβολαί¬ 
ου Προσόδων, μπορεί να εφαρμοστούν οι διατάξεις για 
τους αδρανείς λογαριασμούς του ν. 4151/2013 ή του 
κανονιστικού πλαισίου δυνάμει αυτού ή των συνήθων 
διαδικασιών λειτουργίας του Δηλούντος Χρηματοπι¬ 
στωτικού Ιδρύματος που εφαρμόζονται με συνέπεια 
για όλους τους λογαριασμούς που τηρούνται από το εν 
λόγω ίδρυμα στην ημεδαπή, υπό τον όρο ότι οι εν λόγω 
διατάξεις νόμων ή κανονιστικού πλαισίου ή οι εν λόγω 
διαδικασίες περιέχουν ουσιωδώς παρεμφερείς απαιτή¬ 
σεις με αυτές που περιλαμβάνονται στο προηγούμενο 
εδάφιο. 

Ένας λογαριασμός παύει να είναι ένας οιονεί αδρα¬ 
νής λογαριασμός σύμφωνα με τα προηγούμενα εδάφια, 
εφόσον: 

(ί) ο Δικαιούχος Λογαριασμού αρχίζει μια συναλλαγή 
όσον αφορά αυτόν τον λογαριασμό ή οποιονδήποτε άλ¬ 
λον λογαριασμό που τηρεί ο Δικαιούχος Λογαριασμού 
σε αυτό το Δηλούν Χρηματοπιστωτικό Ιδρυμα, 

(ϋ) ο Δικαιούχος Λογαριασμού επικοινωνεί με το 
Δηλούν Χρηματοπιστωτικό Ιδρυμα που τηρεί τον εν 
λόγω λογαριασμό σχετικά με αυτόν τον λογαριασμό ή 
οποιονδήποτε άλλον λογαριασμό που τηρεί ο Δικαιού¬ 
χος Λογαριασμού σε αυτό το Δηλούν Χρηματοπιστωτικό 
Ιδρυμα, ή 

(ίϋ) ο λογαριασμός παύει να είναι αδρανής λογαρια¬ 
σμός βάσει των εφαρμοστέων διατάξεων για τους αδρα¬ 
νείς λογαριασμούς του ν. 4151 /2013 ή του κανονιστικού 
πλαισίου δυνάμει αυτού ή των συνήθων διαδικασιών λει¬ 
τουργίας του Δηλούντος Χρηματοπιστωτικού Ιδρύματος. 

2. Η τρέχουσα διεύθυνση κατοικίας στα αρχεία του 
Δηλούντος Χρηματοπιστωτικού Ιδρύματος πρέπει να 
βασίζεται στα Αποδεικτικά Έγγραφα. Αυτή η απαίτηση 
πληρούται εάν οι πολιτικές και οι διαδικασίες του Δη¬ 
λούντος Χρηματοπιστωτικού Ιδρύματος διασφαλίζουν 
ότι η τρέχουσα διεύθυνση κατοικίας στα αρχεία του είναι 
η ίδια διεύθυνση ή στην ίδια δικαιοδοσία, όπως αυτή 
που αναγράφεται στα Αποδεικτικά Έγγραφα (όπως π.χ. 
δελτίο ταυτότητας, άδεια οδήγησης, κάρτα ψηφοφορίας, 
ή πιστοποιητικό κατοικίας). Η υποχρέωση αυτή τηρείται 
επίσης, εφόσον οι πολιτικές και οι διαδικασίες του Δη¬ 
λούντος Χρηματοπιστωτικού Ιδρύματος διασφαλίζουν 
ότι έχει Αποδεικτικό Έγγραφο που έχει εκδοθεί από κρα¬ 
τικό φορέα μολονότι το εν λόγω Αποδεικτικό Έγγραφο 
δεν περιέχει μια πρόσφατη διεύθυνση κατοικίας ή δεν 
περιέχει καθόλου διεύθυνση (π.χ. ορισμένα διαβατήρια), 

αν η τρέχουσα διεύθυνση κατοικίας στα αρχεία του Δη- 
λούντος Χρηματοπιστωτικού Ιδρύματος είναι η ίδια 
διεύθυνση, ή στην ίδια δικαιοδοσία, όπως αυτή που 
περιέχεται σε πρόσφατο έγγραφο που έχει εκδοθεί από 
έναν εξουσιοδοτημένο κρατικό φορέα ή μια εταιρεία 
κοινής ωφέλειας, ή στην υπεύθυνη δήλωση του άρθρου 
8 του ν. 1599/1986 του Δικαιούχου Ατομικού Λογαρια¬ 
σμού, που επισύρει τις κυρώσεις της ψευδούς δήλωσης 
δυνάμει των διατάξεων της παρ. 6 του άρθρου 22 του 
ίδιου νόμου. Στην αποδεκτή τεκμηρίωση με έγγραφα 
που εκδίδονται από έναν εξουσιοδοτημένο κρατικό φο¬ 
ρέα περιλαμβάνονται, παραδείγματος χάριν, επίσημες 
επιδόσεις ή βεβαιώσεις μιας Φορολογικής Διοίκησης. 
Αποδεκτή τεκμηρίωση με έγγραφα που εκδίδονται από 
τις εταιρείες κοινής ωφέλειας αναφέρεται σε προμήθειες 
που συνδέονται με συγκεκριμένο περιουσιακό στοιχείο 
και περιλαμβάνει έναν λογαριασμό για νερό, ηλεκτρική 
ενέργεια, τηλέφωνο (σταθερό δίκτυο μόνο), αέριο, ή 
πετρέλαιο. Μία υπεύθυνη δήλωση του άρθρου 8 του 
ν. 1599/1986 του Δικαιούχου Ατομικού Λογαριασμού 
στην οποία ρητώς αναφέρονται οι κυρώσεις των δια¬ 
τάξεων του άρθρου 22 του ίδιου νόμου είναι αποδεκτή 
μόνον εφόσον: 

(ί) το Δηλούν Χρηματοπιστωτικό Ίδρυμα ήταν υποχρε¬ 
ωμένο να συλλέγει αυτήν την υπεύθυνη δήλωση βάσει 
της εσωτερικής νομοθεσίας για έναν αριθμό ετών, 

(ϋ) περιέχει τη διεύθυνση κατοικίας του Δικαιούχου 
Λογαριασμού, και 

(ίϋ) χρονολογείται και υπογράφεται από τον Δικαιούχο 
Ατομικού Λογαριασμού, που δηλώνει ρητώς ότι γνωρίζει 
τις κυρώσεις σε περίπτωση ψευδούς δήλωσης. Σε τέτοιες 
περιστάσεις, τα πρότυπα που εφαρμόζονται στα Απο¬ 
δεικτικά Έγγραφα εφαρμόζονται και στην τεκμηρίωση 
στην οποία στηρίχθηκε το Δηλούν Χρηματοπιστωτικό 
Ίδρυμα. Εναλλακτικά, ένα Δηλούν Χρηματοπιστωτικό 
Ίδρυμα μπορεί να ικανοποιήσει την υποχρέωση της πα¬ 
ρούσας παραγράφου, εάν οι πολιτικές και οι διαδικασίες 
διασφαλίζουν σε αυτό ότι η δικαιοδοσία στη διεύθυνση 
κατοικίας αντιστοιχεί στη δικαιοδοσία του κρατικού φο¬ 
ρέα από τον οποίο εκδίδεται ένα Αποδεικτικό Έγγραφο. 

3. Στις περιπτώσεις που υπάρχουν λογαριασμοί που 
ανοίχθηκαν σε χρονική περίοδο που δεν υπήρχαν οι 
απαιτήσεις του πλαισίου για την καταπολέμηση της νο¬ 
μιμοποίησης εσόδων από παράνομες δραστηριότητες 
(ΑΜΕ/ΚΥΈ) και επομένως το Δηλούν Χρηματοπιστωτικό 
Ίδρυμα δεν εξέτασε κανένα Αποδεικτικό Έγγραφο στην 
αρχική διαδικασία ανοίγματος του λογαριασμού, ορίζο¬ 
νται τα εξής: 

Οι Συστάσεις της Ειδικής Ομάδας Χρηματοοικονομικής 
Δράσης (ΕίηθηείθΙ Αεΐίοη ΤββΕ Εοιτθ, ΕΑΤΡ), οι οποίες κα¬ 
θορίζουν τα διεθνή πρότυπα για την καταπολέμηση της 
νομιμοποίησης εσόδων από παράνομες δραστηριότητες 
και περιλαμβάνουν την απαίτηση να εξακριβωθεί από 
τα Δηλούντα Χρηματοπιστωτικά Ιδρύματα και να επαλη- 
θευθεί η ταυτότητα των πελατών τους βάσει αξιόπιστων 
και ανεξάρτητων πηγών εκδόθηκαν για πρώτη φορά το 
1990 και εν συνεχεία αναθεωρήθηκαν διαδοχικά κατά τα 
έτη 1996, 2003 και 2012. Ακόμη και για λογαριασμούς 
που ανοίχθηκαν πριν από την εισαγωγή των εν λόγω 


απαιτήσεων και οι πελάτες είχαν κεκτημένα δικαιώματα 
βάσει των κανόνων, τα Δηλούντα Χρηματοπιστωτικά 
Ιδρύματα οφείλουν να εφαρμόζουν τους κανόνες δέ¬ 
ουσας επιμέλειας στους υφιστάμενους πελάτες τους επί 
τη βάσει της σπουδαιότητας και της προσέγγισης που 
βασίζεται σε εκτίμηση του κινδύνου. 

Επιπλέον των οριζομένων στα προηγούμενα εδάφια, 
όσον αφορά τους Δηλωτέους Λογαριασμούς που είναι 
Προϋπάρχοντες Λογαριασμοί, τα Δηλούντα Χρηματο¬ 
πιστωτικά Ιδρύματα υποχρεούνται να καταβάλλουν 
εύλογες προσπάθειες και να επικοινωνούν με τους πε¬ 
λάτες τους για να αποκτήσουν τον ΑΦΜ τους και την 
ημερομηνία γέννησης σύμφωνα με τα οριζόμενα στις 
Ενότητες Γ' και Δ' του Τμήματος I του Παραρτήματος I 
του ΚΠΑ. Ανάλογες τέτοιες προσπάθειες επικοινωνίας 
με τους πελάτες τους οφείλουν να καταβάλλουν τα Δη¬ 
λούντα Χρηματοπιστωτικά Ιδρύματα για την αναζήτηση 
των Αποδεικτικών Εγγράφων. 

Κατά συνέπεια, τέτοιες περιπτώσεις λογαριασμών χω¬ 
ρίς Αποδεικτικά Έγγραφα πρέπει να είναι οι εξαιρέσεις, 
που συνδέονται με χαμηλού κινδύνου λογαριασμούς, 
και επηρεάζουν λογαριασμούς που ανοίχθηκαν πριν από 
το έτος 2004. Σε αυτές τις περιπτώσεις η υποχρέωση 
εξέτασης των Αποδεικτικών Εγγράφων που περιλαμβά¬ 
νεται στην Ενότητα Β'παρ. 1 τουΤμήματος ΙΙΙτου Παραρ¬ 
τήματος I του ΚΠΑ μπορεί να θεωρηθεί ότι πληρούται, 
εφόσον οι πολιτικές και οι διαδικασίες του Δηλούντος 
Χρηματοπιστωτικού Ιδρύματος διασφαλίζουν ότι η τρέ¬ 
χουσα διεύθυνση κατοικίας στα αρχεία του είναι στην 
ίδια δικαιοδοσία: 

(ί) όπως με τη διεύθυνση της δικαιοδοσίας που περι¬ 
λαμβάνεται στην πιο πρόσφατη τεκμηρίωση με Αποδει¬ 
κτικό Έγγραφο που έχει συλλεχθεί από αυτό το Δηλούν 
Χρηματοπιστωτικό Ίδρυμα (π.χ. ένας λογαριασμός κοι¬ 
νής ωφέλειας, μίσθωση ακίνητης ιδιοκτησίας, ή υπεύθυ¬ 
νη δήλωση από τον Δικαιούχο Ατομικού Λογαριασμού 
με ρητή αναφορά των κυρώσεων της ψευδούς δηλώ- 
σεως), και 

(ϋ) όπως με τη διεύθυνση της δικαιοδοσίας που έχει 
υποβληθεί από το Δηλούν Χρηματοπιστωτικό Ίδρυμα 
σχετικά με τον Δικαιούχο Ατομικού Λογαριασμού βάσει 
οποιωνδήποτε άλλων εφαρμοστέων απαιτήσεων υποβο¬ 
λής στοιχείων για φορολογικούς σκοπούς, εάν υπάρχουν. 

Εναλλακτικά, για να ικανοποιηθεί η υποχρέωση εξέτα¬ 
σης των Αποδεικτικών Εγγράφων στις προαναφερθεί- 
σες περιστάσεις, στην περίπτωση του Ασφαλιστηρίου 
Συμβολαίου με Αξία Εξαγοράς, ένα Δηλούν Χρηματο¬ 
πιστωτικό Ίδρυμα μπορεί να στηριχθεί στην τρέχουσα 
διεύθυνση κατοικίας που έχει στα αρχεία του μέχρι: 

(ί) να υπάρξει αλλαγή στις περιστάσεις, η οποία έχει ως 
αποτέλεσμα το Δηλούν Χρηματοπιστωτικό Ίδρυμα να 
γνωρίζει ή να θεωρεί ευλόγως ότι η εν λόγω διεύθυνση 
κατοικίας είναι λανθασμένη ή αναξιόπιστη, ή 

(ϋ) τον χρόνο της πλήρους ή μερικής καταβολής ή λή¬ 
ξης του Ασφαλιστηρίου Συμβολαίου με Αξία Εξαγοράς. 
Η καταβολή/πληρωμή ή η λήξη αυτού του συμβολαίου 
συνιστά αλλαγή στις περιστάσεις και ενεργοποιεί τις 
σχετικές διαδικασίες. 

Άρθρο 4 

Ειδικότεροι κανόνες δέουσας επιμέλειας 
αναφορικά με την εφαρμογή του Τμήματος IV 
του Παραρτήματος I του ΚΠΑ 

Οι κανόνες και οι διαδικασίες που προβλέπονται στο 
Τμήμα IVτου Παραρτήματος I του ΚΠΑ και λαμβάνοντας 
υπόψη τα οριζόμενα στην παράγραφο 1 του Παραρτή¬ 
ματος II του ΚΠΑ, σε συνδυασμό μεταΤμήματα III και VII 
του Παραρτήματος I του ΚΠΑ, σύμφωνα με το οριζόμενο 
πεδίο εφαρμογής της παρ. 1 του άρθρου 1 της παρού¬ 
σας, συμπληρώνονται ειδικότερα, ως ακολούθως: 

1. Ως αυτοπιστοποίηση νοείται η πιστοποίηση που πα¬ 
ρέχεται από τον ίδιο τον Δικαιούχο Λογαριασμού σχετικά 
με την κατάστασή του και οποιεσδήποτε άλλες πληρο¬ 
φορίες μπορεί να έχουν ζητηθεί ευλόγως από το Δηλούν 
Χρηματοπιστωτικό Ίδρυμα, προκειμένου να εκπληρώνει 
τις υποχρεώσεις του για την υποβολή των στοιχείων και 
τη συμμόρφωση με τους κανόνες δέουσας επιμέλειας. 
Στην έννοια «κατάσταση» του Δικαιούχου Λογαριασμού, 
όπως προβλέπεται στο προηγούμενο εδάφιο περιλαμ¬ 
βάνεται το εάν ο Δικαιούχος Λογαριασμού είναι φορο¬ 
λογικός κάτοικος σε Δηλωτέα Δικαιοδοσία. 

2. Σε σχέση με Νέους Ατομικούς Λογαριασμούς, η αυ- 
τοπιστοποίηση ισχύει μόνο εάν υπογράφεται ή το περιε¬ 
χόμενό της επιβεβαιώνεται κατά τρόπο αδιαμφισβήτητο 
από τον Δικαιούχο Λογαριασμού, χρονολογείται το αρ¬ 
γότερο κατά την ημερομηνία παραλαβής από το Δηλούν 
Χρηματοπιστωτικό Ιδρυμα και περιέχει τις ακόλουθες 
πληροφορίες του Δικαιούχου Λογαριασμού: 

(ί) το όνομα, 

(ίί)τη διεύθυνση (κατοικίας), 

(ίϋ) τη δικαιοδοσία (-ες) φορολογικής κατοικίας, 

(ίν) τον/τους ΑΦΜ σε σχέση με κάθε Δηλωτέα Δικαι¬ 
οδοσία, 

(ν)την ημερομηνία γέννησης. 

Τα έγγραφα αυτοπιστοποίησης και τα αποδεικτικά 
στοιχεία της επιβεβαίωσης της αυτοπιστοποίησης κα¬ 
ταγράφονται και τηρούνται από το Δηλούν Χρηματοπι¬ 
στωτικό Ίδρυμα. Επιπλέον, το Δηλούν Χρηματοπιστωτικό 
Ίδρυμα υποχρεούται να διατηρεί αρχείο σχετικά με τη 
διαδικασία αυτοπιστοποίησης. 

3. Μια αυτοπιστοποίηση παραμένει έγκυρη, έως ότου 
υπάρξει αλλαγή στις περιστάσεις, η οποία έχει ως αποτέ¬ 
λεσμα το Δηλούν Χρηματοπιστωτικό Ίδρυμα να γνωρί¬ 
ζει ή να θεωρεί ευλόγως ότι, η αρχική αυτοπιστοποίηση 
είναι λανθασμένη ή αναξιόπιστη. Όταν συντρέχει αυτή 
η περίπτωση, σύμφωνα με την Ενότητα Γ'τουΤμήματος 
IV του Παραρτήματος I του ΚΠΑ, το Δηλούν Χρηματο¬ 
πιστωτικό Ίδρυμα δεν μπορεί να βασιστεί στην αρχική 
αυτοπιστοποίηση και εξασφαλίζει είτε: 

(ί) ισχύουσα αυτοπιστοποίηση που βεβαιώνει την ή τις 
φορολογικές κατοικίες του Δικαιούχου Λογαριασμού, 
είτε 

(Μ) εύλογη εξήγηση και τεκμηρίωση, ανάλογα με την 
περίπτωση, που υποστηρίζει την εγκυρότητα της αρχι¬ 
κής αυτοπιστοποίησης και διατηρεί ένα αντίγραφο ή μια 
σημείωση αυτής της εξήγησης και τεκμηρίωσης. 

Για την απόδειξη των παραπάνω κάθε Δηλούν Χρη¬ 
ματοπιστωτικό Ίδρυμα υποχρεούται να καθιερώσει 


διαδικασίες για να διασφαλίσει ότι οποιαδήποτε αλλαγή, 
η οποία συνιστά «αλλαγή στις περιστάσεις», αναγνωρίζε¬ 
ται ως τέτοια από το Δηλούν Χρηματοπιστωτικό Ίδρυμα. 
Για το λόγο αυτό κάθε Δηλούν Χρηματοπιστωτικό Ίδρυ¬ 
μα οφείλει να γνωστοποιεί σε οποιοδήποτε πρόσωπο 
το οποίο του παρέχει αυτοπιστοποίηση, την υποχρέ¬ 
ωση του εν λόγω προσώπου να δηλώνει στο Δηλούν 
Χρηματοπιστωτικό Ίδρυμα οποιαδήποτε αλλαγή στις 
περιστάσεις. 

4. Αλλαγή στις περιστάσεις που επηρεάζει την αυτο- 
πιστοποίηση που παρέχεται στο Δηλούν Χρηματοπι¬ 
στωτικό Ίδρυμα σημαίνει τη λήξη της εγκυρότητας της 
αυτοπιστοποίησης σε σχέση με εκείνεςτις πληροφορίες 
που δεν είναι πλέον αξιόπιστες, και μέχρις ότου ενημε¬ 
ρωθούν οι πληροφορίες αυτές. 

5. Η αυτοπιστοποίηση καθίσταται άκυρη κατά την ημε¬ 
ρομηνία που το Δηλούν Χρηματοπιστωτικό Ίδρυμα, το 
οποίο κατέχει την αυτοπιστοποίηση, λαμβάνει γνώση, 
ή θεωρεί ευλόγως, ότι οι περιστάσεις που επηρεάζουν 
την ορθότητα της αυτοπιστοποίησης έχουν μεταβληθεί. 
Κατά παρέκκλιση των οριζομένων στο προηγούμενο 
εδάφιο, το Δηλούν Χρηματοπιστωτικό Ίδρυμα μπορεί να 
επιλέξει να μεταχειριστεί ένα πρόσωπο σαν να υπόκειται 
στο ίδιο καθεστώς το οποίο είχε πριν από την αλλαγή των 
περιστάσεων μέχρι τη νωρίτερη, στο διάστημα των ενε¬ 
νήντα (90) ημερολογιακών ημερών που αρχίζει από την 
ημερομηνία κατά την οποία η αυτοπιστοποίηση κατέστη 
άκυρη λόγω της αλλαγής των περιστάσεων, ημερομηνία 
κατά την οποία επιβεβαιώνεται η εγκυρότητα της αυτο- 
πιστοποίησης ή η ημερομηνία κατά την οποία αποκτάται 
νέα αυτοπιστοποίηση. Κάθε Δηλούν Χρηματοπιστωτικό 
Ίδρυμα μπορεί να βασίζεται στην αυτοπιστοποίηση χω¬ 
ρίς να απαιτείται να εξετάσει πιθανές αλλαγές των περι¬ 
στάσεων που μπορεί να επηρεάσουν την εγκυρότητα 
της δήλωσης, εκτός αν γνωρίζει ή θεωρεί ευλόγως ότι 
οι περιστάσεις έχουν μεταβληθεί. 

Άρθρο 5 

Ειδικότεροι κανόνες και διαδικασίες αναφορικά 

με την εφαρμογή του Τμήματος V 

του Παραρτήματος I του ΚΠΑ 

Οι κανόνες και οι διαδικασίες που προβλέπονται στο 
Τμήμα Vτου Παραρτήματος I του ΚΠΑ συμπληρώνονται 
ειδικότερα ως ακολούθως: 

1. Όταν σύμφωνα με τις διατάξεις του Τμήματος V του 
Παραρτήματος I του ΚΠΑ, απαιτείται να συλλεχθεί αυ- 
τοπιστοποίηση σχετικά με ένα Ελέγχον Πρόσωπο μίας 
παθητικής ΜΧΟ και αυτή δεν λαμβάνεται, το Δηλούν 
Χρηματοπιστωτικό Ίδρυμα υποχρεούται να βασίζεται 
στις ενδείξεις που περιγράφονται στην Ενότητα Β'παρ. 2 
του Τμήματος III του Παραρτήματος I του ΚΠΑ που έχει 
στα αρχεία του για το εν λόγω Ελέγχον Πρόσωπο, προ¬ 
κειμένου να προσδιορίσει εάν είναι Δηλωτέο Πρόσωπο. 
Αν το Δηλούν Χρηματοπιστωτικό Ίδρυμα δεν έχει καμία 
από τις ενδείξεις του προηγούμενου εδαφίου στα αρ¬ 
χεία του, καμία περαιτέρω ενέργεια δεν απαιτείται μέχρις 
ότου υπάρξει αλλαγή στις περιστάσεις που να έχει ως 
αποτέλεσμα μία ή περισσότερες ενδείξεις σχετικά με το 
Ελέγχον Πρόσωπο που συνδέεται με τον λογαριασμό. 

2. Η Ενότητα Δ'παρ. 3 του Τμήματος V του Παραρτή¬ 
ματος I του ΚΠΑ περιέχει μία πρόσθετη διαδικασία που 
εφαρμόζεται σε Προϋπάρχοντες Λογαριασμούς Οντο¬ 
τήτων σύμφωνα με την οποία αν υπάρξει αλλαγή στις 
περιστάσεις σχετικά με έναν Προϋπάρχοντα Λογαριασμό 
Οντοτήτων που έχει ως αποτέλεσμα το Δηλούν Χρημα¬ 
τοπιστωτικό Ίδρυμα να γνωρίζει ή να θεωρεί ευλόγως, 
ότι η αυτοπιστοποίηση ή άλλη τεκμηρίωση που συνδέε¬ 
ται με έναν λογαριασμό είναι λανθασμένη ή αναξιόπιστη, 
το Δηλούν Χρηματοπιστωτικό Ίδρυμα προσδιορίζει εκ 
νέου το καθεστώς του λογαριασμού σύμφωνα με τις δια¬ 
δικασίες που προβλέπονται στην Ενότητα Γ'.Τα πρότυπα 
(γνώσης) που εφαρμόζονται στα Αποδεικτικά Έγγραφα 
εφαρμόζονται επίσης για οποιαδήποτε άλλη τεκμηρίωση 
στην οποία στηρίζεται το Δηλούν Χρηματοπιστωτικό 
Ίδρυμα σύμφωνα με τις διαδικασίες που προβλέπονται 
στην Ενότητα Γ' με βάση τα ειδικότερα οριζόμενα στο 
άρθρο 3, παρ. 2 και 3 της παρούσας απόφασης. Σε αυτήν 
την περίπτωση, κάθε Δηλούν Χρηματοπιστωτικό Ίδρυμα 
εφαρμόζει τις ακόλουθες διαδικασίες έως το αργότερο 
την τελευταία ημέρα του σχετικού ημερολογιακού έτους 
ή ενενήντα (90) ημερολογιακές ημέρες μετά τη γνωστο¬ 
ποίηση ή την ανακάλυψη της αλλαγής στις περιστάσεις: 

- όσον αφορά τον προσδιορισμό του κατά πόσον ο 
Δικαιούχος Λογαριασμού είναι Δηλωτέο Πρόσωπο: ένα 
Δηλούν Χρηματοπιστωτικό Ίδρυμα εξασφαλίζει είτε (ί) 
μια αυτοπιστοποίηση, είτε (ϋ) μία εύλογη εξήγηση και 
τεκμηρίωση, ανάλογα με την περίπτωση, που υποστη¬ 
ρίζει την ευλογοφάνεια της αρχικής αυτοπιστοποίησης 
ή τεκμηρίωσης και διατηρεί ένα αντίγραφο ή μια σημεί¬ 
ωση αυτής της εξήγησης και τεκμηρίωσης. Αν το Δηλούν 
Χρηματοπιστωτικό Ίδρυμα δεν επιτυγχάνει είτε να εξα¬ 
σφαλίσει την αυτοπιστοποίηση είτε να επιβεβαιώσει την 
ευλογοφάνεια της αρχικής αυτοπιστοποίησης ή τεκμηρί¬ 
ωσης, θεωρεί τον Δικαιούχο Λογαριασμού ως Δηλωτέο 
Πρόσωπο σχετικά και με τις δύο δικαιοδοσίες. 

- όσον αφορά τον προσδιορισμό του κατά πόσον ο 
Δικαιούχος Λογαριασμού είναι ένα Χρηματοπιστωτικό 
Ίδρυμα, μία ενεργή ΜΧΟ ή μία παθητική ΜΧΟ: ένα Δη¬ 
λούν Χρηματοπιστωτικό Ίδρυμα εξασφαλίζει πρόσθετη 
τεκμηρίωση ή αυτοπιστοποίηση, ανάλογα με την περί¬ 
πτωση, για να καθιερώσει το καθεστώς του Δικαιούχου 
Λογαριασμού ως ενεργής ΜΧΟ ή Χρηματοπιστωτικού 
Ιδρύματος. Αν το Δηλούν Χρηματοπιστωτικό Ίδρυμα δεν 
το επιτύχει, υποχρεούται να θεωρήσει τον Δικαιούχο Λο¬ 
γαριασμού ως παθητική ΜΧΟ. 

- όσον αφορά τον προσδιορισμό του κατά πόσον το 
Ελέγχον Πρόσωπο μίας Παθητικής ΜΧΟ είναι Δηλωτέο 
Πρόσωπο: ένα Δηλούν Χρηματοπιστωτικό Ίδρυμα εξα¬ 
σφαλίζει είτε (ί) αυτοπιστοποίηση, είτε (ϋ) μία εύλογη 
εξήγηση και τεκμηρίωση, ανάλογα με την περίπτωση, 
που υποστηρίζει την ευλογοφάνεια της αυτοπιστοποί- 
ησης ή της τεκμηρίωσης που έχει προηγουμένως συλλε- 
χθεί και διατηρεί ένα αντίγραφο ή μια σημείωση αυτής 
της εξήγησης και τεκμηρίωσης. Αν το Δηλούν Χρηματο¬ 
πιστωτικό Ίδρυμα δεν επιτυγχάνει είτε να εξασφαλίσει 
την αυτοπιστοποίηση είτε να επιβεβαιώσει την ευλογο- 
φάνεια της αυτοπιστοποίησης ή της τεκμηρίωσης που 
έχει προηγουμένως συλλεχθεί, βασίζεται στις ενδείξεις 


που περιγράφονται στην Ενότητα Β'παρ. 2 του Τμήματος 
III του Παραρτήματος I του ΚΠΑ, που έχει στα αρχεία 
του για το εν λόγω Ελέγχον Πρόσωπο προκειμένου να 
προσδιορίσει εάν είναι Δηλωτέο Πρόσωπο. 

Άρθρο 6 

Ειδικότεροι κανόνες και διαδικασίες αναφορικά 
με την εφαρμογή του Τμήματος VI 
του Παραρτήματος I του ΚΠΑ 

Όταν υπάρξει αλλαγή στις περιστάσεις σύμφωνα με 
τα οριζόμενα στην παρ. 1 του Παραρτήματος II του 
ΚΠΑ αναφορικά με ένα Νέο Λογαριασμό Οντότητας, η 
οποία έχει ως αποτέλεσμα το Δηλούν Χρηματοπιστωτικό 
Ίδρυμα να γνωρίζει ή να θεωρεί ευλόγως, ότι η αυτοπι- 
στοποίηση ή άλλη τεκμηρίωση που σχετίζεται με έναν 
λογαριασμό είναι λανθασμένη ή αναξιόπιστη, το Δηλούν 
Χρηματοπιστωτικό Ίδρυμα οφείλει να προσδιορίσει εκ 
νέου το καθεστώς του λογαριασμού σύμφωνα με τις δια¬ 
δικασίες που προβλέπονται στο άρθρο 5 της παρούσας. 

Άρθρο 7 

Ειδικότεροι κανόνες και διαδικασίες αναφορικά 
με την εφαρμογή του Τ μήματος VIII 
του Παραρτήματος I του ΚΠΑ 

Οι κανόνες και οι διαδικασίες που προβλέπονται στο 
Τμήμα VIII του Παραρτήματος I του ΚΠΑ συμπληρώνο¬ 
νται ειδικότερα, ως ακολούθως: 

1. Ενότητα Α', παρ. 6, στοιχ. β) του Τμήματος VIII του 
Παραρτήματος I του ΚΠΑ: Η Ενότητα Α', παρ. 6, στοιχ. 
β) του Τμήματος VIII του Παραρτήματος I του ΚΠΑ ορί¬ 
ζει ως δεύτερο τύπο της «Επενδυτικής Οντότητας» κάθε 
Οντότητα, το ακαθάριστο εισόδημα της οποίας προκύ¬ 
πτει κατά κύριο λόγο από επενδύσεις, επανεπενδύσεις 
ή αγοραπωλησίες Χρηματοοικονομικών Περιουσιακών 
Στοιχείων, αν την Οντότητα διαχειρίζεται άλλη Οντότητα 
που είναι Ίδρυμα Καταθέσεων, Ίδρυμα Θεματοφυλακής, 
Καθορισμένη Ασφαλιστική Εταιρεία ή Επενδυτική Οντό¬ 
τητα περιγραφόμενη στην Ενότητα Α'παρ. 6 στοιχ. α) του 
ίδιου ως άνωΤμήματος και Παραρτήματος του ΚΠΑ.Την 
Οντότητα «διαχειρίζεται» μια άλλη Οντότητα εάν η δι- 
αχειρίστρια Οντότητα διεξάγει, είτε άμεσα είτε μέσω 
ενός άλλου παρόχου υπηρεσίας, οποιαδήποτε από τις 
δραστηριότητες/εργασίες ή πράξεις που περιγράφονται 
στην Ενότητα Α'παρ. 6 στοιχ. α) τουΤμήματος VIII του Πα¬ 
ραρτήματος I του ΚΠΑ εξ ονόματος της διαχειριζόμενης 
Οντότητας. Εντούτοις, μια Οντότητα δεν διαχειρίζεται 
μια άλλη Οντότητα εάν δεν έχει διακριτική εξουσία να 
διαχειρίζεται τα περιουσιακά στοιχεία της Οντότητας, εν 
όλω ή εν μέρει. Στην περίπτωση που ένα μείγμα Χρημα¬ 
τοπιστωτικών Ιδρυμάτων, ΜΧΟ ή φυσικών προσώπων 
διαχειρίζεται μια Οντότητα, τότε την Οντότητα αυτή θεω¬ 
ρείται ότι διαχειρίζεται μια άλλη Οντότητα που είναι Ίδρυ¬ 
μα Καταθέσεων, Ίδρυμα Θεματοφυλακής, Καθορισμένη 
Ασφαλιστική Εταιρεία, ή Επενδυτική Οντότητα περιγρα- 
φόμενη στην Ενότητα Α' παρ. 6 στοιχ. α) του Τμή ματος VI11 
του Παραρτήματος I του ΚΠΑ, εάν οποιαδήποτε από τις 
διαχειρίστριες Οντότητες είναι μια τέτοια άλλη Οντότητα. 

2. Ενότητα Δ', παρ. 6 του Τμήματος VIII του Παραρτή¬ 
ματος I του ΚΠΑ: Η Ενότητα Δ παρ. 6 τουΤμήματος VIII 

του Παραρτήματος I του ΚΠΑ θέτει τον ορισμό του όρου 
«Ελέγχοντα Πρόσωπα». Αυτός ο όρος αντιστοιχεί στον 
όρο «πραγματικός δικαιούχος», όπως περιγράφεται στη 
Σύσταση 10 και στο Επεξηγηματικό Σημείωμα επί της 
Σύστασης 10 των Συστάσεων της Ειδικής Ομάδας Χρη¬ 
ματοοικονομικής Δράσης όπως υιοθετήθηκαν τον Φε¬ 
βρουάριο 2012, και ως εκ τούτου πρέπει να ερμηνεύεται 
κατά τρόπο συμβατό με αυτές τις Συστάσεις, που απο¬ 
σκοπούν στην προστασία του παγκόσμιου οικονομικού 
συστήματος από καταστρατηγήσεις που περιλαμβάνουν 
αυτές που αφορούν οικονομικά εγκλήματα. 

I. Ειδικότερα για μια Οντότητα που είναι νομικό πρό¬ 
σωπο, ο όρος «Ελέγχοντα Πρόσωπα» σημαίνει το ή τα 
φυσικά πρόσωπα που ασκούν έλεγχο επί της Οντότη¬ 
τας. «Έλεγχος» επί της Οντότητας γενικά ασκείται από 
τα φυσικά πρόσωπα που έχουν επί της ουσίας δικαίωμα 
ελέγχου της ιδιοκτησίας στην Οντότητα. Ένα «δικαίωμα 
ελέγχου της ιδιοκτησίας» εξαρτάται από τη διάρθρωση 
κυριότητας και του ελέγχου του νομικού προσώπου και 
συνήθως προσδιορίζεται με βάση ένα όριο για το οποίο 
εφαρμόζεται μια προσέγγιση που βασίζεται σε κινδύ¬ 
νους, όπως στην περίπτωση οποιοσδήποτε προσώπου 
ή προσώπων που κατέχει μεγαλύτερο ποσοστό από ένα 
συγκεκριμένο ποσοστό του νομικού προσώπου, π.χ. 
25%. Όπου κανένα φυσικό πρόσωπο δεν ασκεί έλεγχο 
μέσω δικαιωμάτων κυριότητας, το ή τα Ελέγχοντα Πρό¬ 
σωπα της Οντότητας είναι το ή τα φυσικά πρόσωπα που 
ασκεί/ούν έλεγχο της Οντότητας μέσω άλλων μέσων. 
Οπου κανένα φυσικό πρόσωπο δεν προσδιορίζεται ότι 
ασκεί έλεγχο της Οντότητας, το ή τα Ελέγχοντα Πρόσω¬ 
πα της Οντότητας είναι το ή τα φυσικά πρόσωπα που 
κατέχουν τη θέση του ανώτερου επίσημου διαχειριστή/ 
υπεύθυνου διαχείρισής της. 

II. Στην περίπτωση του καταπιστεύματος, ο όρος 
«Ελέγχοντα Πρόσωπα» σημαίνει τον ή τους καταπιστευ- 
ματοπάροχους, τον ή τους καταπιστευματοδόχους, τον 
ή τους προστάτες (ρΐΌΐθςΙΟΓδ), εφόσον υπάρχουν, τον 
ή τους δικαιούχους ή τις τάξεις των δικαιούχων, και 
οποιοδήποτε άλλο φυσικό πρόσωπο ασκεί τον τελικό 
πραγματικό έλεγχο επί του καταπιστεύματος. Ο ή οι κα- 
ταπιστευματοπάροχοι, ο ή οι καταπιστευματοδόχοι, ο 
ή οι προστάτες (ρΐΌΐθεΐοι-ε), εφόσον υπάρχουν, και ο ή 
οι δικαιούχοι ή οι τάξεις των δικαιούχων πρέπει πάντο¬ 
τε να αντιμετωπίζονται ως «Ελέγχοντα Πρόσωπα» ενός 
καταπιστεύματος, ανεξάρτητα από το εάν, ή το εάν όχι, 
κάποιο από αυτά ασκεί έλεγχο επί του καταπιστεύματος. 
Για το λόγο αυτό το δεύτερο εδάφιο της παρ. 6 της Ενό¬ 
τητας Δ'τουΤμήματοςVI11 του Παραρτήματος I του ΚΠΑ 
συμπληρώνει το πρώτο εδάφιο της ίδιας παραγράφου. 
Επιπλέον, κάθε άλλο φυσικό πρόσωπο που ασκεί τελικό 
πραγματικό έλεγχο επί του καταπιστεύματος, συμπερι¬ 
λαμβανομένου του ελέγχου μέσω αλυσίδας ελέγχου ή 
ιδιοκτησίας, πρέπει επίσης να αντιμετωπίζεται ως Ελέγ- 
χον Πρόσωπο του καταπιστεύματος. Προκειμένου να 
προσδιοριστεί η πηγή των κεφαλαίων στον ή στους λο¬ 
γαριασμούς που τηρούνται από το καταπίστευμα, όπου 
ο ή οι καταπιστευματοπάροχοι ενός καταπιστεύματος 
είναι μια Οντότητα, τα Δηλούντα Χρηματοπιστωτικά 
Ιδρύματα υποχρεούνται, επιπλέον, να προσδιορίζουν 


το ή τα Ελέγχοντα Πρόσωπά του ή των καταπιστευμάτων 
και να τα αναφέρουν ως Ελέγχον ή Ελέγχοντα Πρόσωπά 
του καταπιστεύματος. Για τον ή τους δικαιούχους των 
καταπιστευμάτων που καθορίζονται βάσει χαρακτηρι¬ 
στικών ή τάξεων, τα Δηλούντα Χρηματοπιστωτικά Ιδρύ¬ 
ματα οφείλουν να λαμβάνουν επαρκείς πληροφορίες 
σχετικά με τον ή τους δικαιούχους, προκειμένου να ικα¬ 
νοποιήσουν ότι το Δηλούν Χρηματοπιστωτικό Ιδρυμα 
είναι σε θέση να διαπιστώσει την ταυτότητά του ή των 
δικαιούχων, κατά τη στιγμή της καταβολής, ή όταν ο ή οι 
δικαιούχοι προτίθενται να ασκήσουν κεκτημένα δικαι¬ 
ώματα. Ως εκ τούτου, η εν λόγω καταβολή ή πρόθεση 
άσκησης κεκτημένων δικαιωμάτων συνιστά αλλαγή στις 
περιστάσεις και ενεργοποιεί τις σχετικές διαδικασίες. 
Κατά την εφαρμογή του ΚΠΑ, τα Δηλούντα Χρηματοπι¬ 
στωτικά Ιδρύματα μπορούν να θεωρήσουν τον ή τους 
δικαιούχους ενός καταπιστεύματος, που αντιμετωπίζεται 
ως Ελέγχον ή Ελέγχοντα Πρόσωπα ενός καταπιστεύμα¬ 
τος, ως δικαιούχο ή δικαιούχους ενός καταπιστεύματος 
που αντιμετωπίζεται ως Δηλωτέο Πρόσωπο ενός κατα¬ 
πιστεύματος, το οποίο είναι Χρηματοπιστωτικό Ιδρυμα 
με βάση τα προβλεπόμενα στην παρ. 4 της Ενότητας Γ' 
του Παραρτήματος I του ΚΠΑ. 

III. Οταν ένα Δηλούν Χρηματοπιστωτικό Ιδρυμα βα¬ 
σίζεται σε πληροφορίες που συλλέγονται και τηρούνται 
σύμφωνα με τις Διαδικασίες Καταπολέμησης της Νομι¬ 
μοποίησης Εσόδων από Παράνομες Δραστηριότητες/ 
Γνώρισε τον Πελάτη σου (ΑΜΕ/ΚΥΈ), προκειμένου να 
προσδιορίσει τα Ελέγχοντα Πρόσωπα Δικαιούχου Λογα¬ 
ριασμού ενός Νέου Λογαριασμού Οντότητας σύμφωνα 
με την Ενότητα Α', παρ. 2, στοιχ. β'του Τμήματος VI του 
Παραρτήματος I του ΚΠΑ, τότε αυτές οι Διαδικασίες ΑΜΕ/ 
ΚΥΈ πρέπει να είναι σύμφωνες με τις Συστάσεις 10 και 25 
των Συστάσεων της Ειδικής Ομάδας Χρηματοοικονομι¬ 
κής Δράσης (ΓΑΤΕ), όπως υιοθετήθηκαν τον Φεβρουάριο 
2012, συμπεριλαμβανομένης της πάγιας αντιμετώπισης 
του ή των καταπιστευματοπαρόχων ενός καταπιστεύμα¬ 
τος ως Ελέγχοντος Προσώπου του καταπιστεύματος και 
του ή των ιδρυτών ενός ιδρύματος ως Ελέγχοντος Προ¬ 
σώπου του ιδρύματος. Προκειμένου να προσδιορίσει 
τα Ελέγχοντα Πρόσωπα Δικαιούχου Λογαριασμού ενός 
Προϋπάρχοντος Λογαριασμού Οντότητας σύμφωνα 
με την Ενότητα Δ', παρ. 2, στοιχ. β) του Τμήματος V του 
Παραρτήματος I του ΚΠΑ, ένα Δηλούν Χρηματοπιστω¬ 
τικό Ιδρυμα μπορεί να βασίζεται σε πληροφορίες που 
συλλέγονται και τηρούνται σύμφωνα με τις Διαδικασίες 
ΑΜΕ/ΚΥΟ 

Άρθρο 8 

Έννοια του παθητικού εισοδήματος για την 

εφαρμογή της Ενότητας Δ', παρ. 9, στοιχ. 

α) τουΤμήματοςνίΙΙ του Παραρτήματος I του ΚΠΑ 

Γ ια την εφαρμογή της Ενότητας Δ', παρ. 9, στοιχ. α) του 
Τμήματος VIII του Παραρτήματος I του ΚΠΑ, στην έννοια 
του παθητικού εισοδήματος εμπίπτουν τα παρακάτω: 

α) τόκοι ή οποιοδήποτε άλλο εισόδημα παράγεται από 
Χρηματοοικονομικά Περιουσιακά Στοιχεία, 

β) εισόδημα από δικαιώματα ή οποιοδήποτε άλλο ει¬ 
σόδημα παράγεται από πνευματική ιδιοκτησία, εκτός 

από τα δικαιώματα που προέρχονται από την ενεργή 
διεξαγωγή επιχείρησης που διεξάγεται, τουλάχιστον εν 
μέρει, από τους υπαλλήλους της ΜΧΟ, 
γ) μερίσματα και εισόδημα από τη μεταβίβαση μετο¬ 
χών, 

δ) εισόδημα από ακίνητη περιουσία, εκτός από εκείνο 
που προέρχεται από την ενεργή διεξαγωγή επιχείρησης 
που διεξάγεται, τουλάχιστον εν μέρει, από τους υπαλλή¬ 
λους της ΜΧΟ, 

ε) το πλεόνασμα των κερδών έναντι ζημιών από την 
πώληση ή την ανταλλαγή Χρηματοοικονομικών Περι¬ 
ουσιακών Στοιχείων από τα οποία προκύπτει εισόδημα 
που περιλαμβάνεται στις προηγούμενες περιπτώσεις, 
στ) το πλεόνασμα των κερδών έναντι των ζη μιών από 
συναλλαγές (συμπεριλαμβανομένων των συμβολαίων 
μελλοντικής εκπλήρωσης, προσφορές, δικαιώματα προ¬ 
αίρεσης και παρόμοιες συναλλαγές) σε οποιαδήποτε 
Χρηματοοικονομικά Περιουσιακά Στοιχεία, 
ζ) το πλεόνασμα των κερδών από συνάλλαγμα έναντι 
των ζημιών σε συνάλλαγμα, 
η) καθαρά έσοδα από συμβάσεις ανταλλαγής, 
θ) εισόδημα ή ετήσιες πρόσοδοι από ασφαλιστήρια 
συμβόλαια ασφαλίσεων ζωής ή συνταξιοδοτικά, 
ι) εισόδημα από κινητά περιουσιακά στοιχεία. 
Ανεξάρτητα από τα παραπάνω, το παθητικό εισόδη¬ 
μα δεν περιλαμβάνει, στην περίπτωση μιας ΜΧΟ που 
ενεργεί τακτικά ως έμπορος σε Χρηματοοικονομικά Πε¬ 
ριουσιακά Στοιχεία, οποιοδήποτε εισόδημα από οποια¬ 
δήποτε συναλλαγή πραγματοποιείται κατά τη συνήθη 
πορεία των εργασιών του εν λόγω εμπόρου ως τέτοιου 
εμπόρου. 

Άρθρο 9 

Τήρηση αρχείων και στοιχείων 

από τα Δηλούντα Χρηματοπιστωτικά Ιδρύματα 

και έναρξη εφαρμογής 

1.Τα Δηλούντα Χρηματοπιστωτικά Ιδρύματα υποχρε- 
ούνται να τηρούν αρχεία, τα οποία καθιστούν διαθέσι¬ 
μα στις αρμόδιες φορολογικές αρχές για φορολογικούς 
σκοπούς, αναφορικά με: 

(α) τη λογική και χρονική ακολουθία των μέτρων που 
έχουν λάβει για τη συμμόρφωση με τους κανόνες υπο¬ 
βολής στοιχείων και δέουσας επιμέλειας που περιλαμ¬ 
βάνονται στο ΚΠΑ, 

(β) τα πρωτότυπα έγγραφα ή τα αντίγραφα των εγ¬ 
γράφων και των πληροφοριών που απαιτούνται για τη 
συμμόρφωση με τους κανόνες υποβολής στοιχείων και 
δέουσας επιμέλειας του ΚΠΑ, και 


(γ) τα σχετικά αποδεικτικά στοιχεία που χρησιμοποιού¬ 
νται για την εφαρμογή των κανόνων υποβολής στοιχείων 
και ανά περίπτωση των διαδικασιών δέουσας επιμέλειας 
που έχουν ακολουθηθεί ή ακολουθούνται. 

2. Τα Δηλούντα Χρηματοπιστωτικά Ιδρύματα υποχρε- 
ούνται να τηρούν τα αρχεία και στοιχεία της παρ. 1 του 
παρόντος άρθρου για διάστημα τουλάχιστον πέντε (5) 
ετών μετά τη λήξη του έτους κατά το οποίο τα Δηλούντα 
Χρηματοπιστωτικά Ιδρύματα πρέπει να υποβάλλουν τις 
πληροφορίες που περιλαμβάνονται στο ΚΠΑ και είναι 
διαθέσιμα για φορολογικούς σκοπούς με την επιφύλαξη 
των διατάξεων του Κώδικα Φορολογικής Διαδικασίας 
σχετικά με την παραγραφή. 

3. Τα Δηλούντα Χρηματοπιστωτικά Ιδρύματα υποχρε- 
ούνται να καθιστούν διαθέσιμα στις αρμόδιες φορολο¬ 
γικές αρχές για φορολογικούς σκοπούς τις πληροφορίες 
που αφορούν την εφαρμογή πολιτικών και διαδικασιών, 
συμπεριλαμβανομένων των πολιτικών για την προστα¬ 
σία των δεδομένων, καθώς και των διαδικασιών για τη 
συμμόρφωση με τους κανόνες υποβολής των στοιχείων 
και δέουσας επιμέλειας του ΚΠΑ. 

4. Οι διατάξεις των παρ. 1 έως και 3 του παρόντος άρ¬ 
θρου και των άρθρων 1,2 και 8 της παρούσας απόφασης 
ισχύουν από τη δημοσίευσή τους στην Εφημερίδα της 
Κυβερνήσεως και εφαρμόζονται από τα Δηλούντα Χρη¬ 
ματοπιστωτικά Ιδρύματα σχετικά με την υποβολή στοι¬ 
χείων και την τήρηση των κανόνων δέουσας επιμέλειας 
του ΚΠΑ για τα φορολογικά έτη από την 1 η Ιανουάριου 
2016 και εξής. 

5. Οι ειδικότεροι κανόνες και διαδικασίες για την υπο¬ 
βολή στοιχείων και την τήρηση των κανόνων δέουσας 
επιμέλειας του ΚΠΑ, όπως ορίζονται στα άρθρα 3 έως και 
7 της παρούσας απόφασης ισχύουν από τη δημοσίευσή 
τους στην Εφημερίδα της Κυβερνήσεως και εφαρμόζο¬ 
νται από τα Δηλούντα Χρηματοπιστωτικά Ιδρύματα από 
την 1 η Ιανουάριου 2018 και εξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2018 

